stanford-oval/wikipedia huggingface dataset:
Maria Bethânia
Diskografia

Carcará/De manhã, Compact, 1965, RCA Victor
Carcará/No Carnaval/Mora na Filosofia/Só eu sei, Compact, 1965, RCA Victor
Maria Bethânia, 1965, RCA Victor
Maria Bethânia canta Noel Rosa, 1966, RCA
Edu e Bethânia, 1967, Elenco (mukana Edu Lobo)
Recital na Boite Barroco, 1968, EMI/Odeon (live)
Maria Bethânia, 1969, EMI/Odeon
Maria Bethânia Ao Vivo, 1970, EMI/Odeon
Vinícius + Bethânia + Toquinho, En La Fusa (Mar del Plata), 1971, RGE (live)
A Tua Presença, 1971, Philips
Rosa dos Ventos, 1971, Polygram (live)
Quando o Carnaval Chegar, Phonogram (soundtrack, mukana Chico Buarque ja Nara Leão) 1972
Drama, 1972, Polygram
Drama 3º ato, 1973, Polygram (live)
A cena muda, 1974, Polygram (live)
Chico Buarque e Maria Bethânia, 1975, Polygram (live)
Pássaro Proibido, 1976, Polygram
Doces Bárbaros, 1976, Phonogram (live; mukana Caetano Veloso, Gal Costa ja Gilberto Gil)
Pássaro da Manhã, 1977, Polygram
Maria Bethânia e Caetano Veloso Ao Vivo, 1978, Polygram
Álibi, 1978, Polygram
Mel, 1979, Polygram
Talismã, 1980, Polygram
Alteza, 1981, Polygram
Nossos Momentos, 1982, Polygram (live)
Ciclo, 1983,Polygram
A Beira e O Mar, 1984, Polygram
Dezembros, 1987, RCA Victor
Maria, 1988, BMG Ariola
Memórias da Pele, 1989, Polygram
Maria Bethânia (25 anos), 1990, Polygram
Olho d'Água, 1992, Polygram
As canções que você fez pra mim, 1993, Polygram
Maria Bethânia Ao Vivo, 1995, Polygram
Âmbar, 1996, EMI/Odeon
Maria Bethânia, CD-single, 1996, EMI/Odeon
Imitação da Vida, 1997, EMI/Odeon (live)
A Força que nunca seca, 1999, BMG Brasil
1Diamante Verdadeiro, 999, BMG Brasil (live)
Cânticos, Preces e Súplicas à Senhora dos Jardins do Céu, 2001, Independent
Maricotinha, 2001, BMG Brasil
Maricotinha Ao Vivo, 2002, Biscoito Fino
Cânticos, Preces e Súplicas à Senhora dos Jardins do Céu, 2003, Biscoito Fino
Maricotinha Ao Vivo, 2003, DVD, Biscoito Fino
Brasileirinho, 2003, Quitanda/Biscoito Fino
Brasileirinho, 2004, DVD, Quitanda/Biscoito Fino
Que falta você me faz (músicas de Vinícius de Moraes), 2005, Biscoito Fino
Tempo Tempo Tempo Tempo, 2005, DVD, Biscoito Fino
Maria Bethânia, música é perfume, Georges Gachot'n elokuva 2005
Lopes

Lopes on muun muassa seuraavien henkilöiden sukunimi:
Adriane Lopes (s. 1976), brasilialainen lakimies, Campo Granden pormestari
Alexandre Lopes (s. 1974), brasilialainen jalkapalloilija
Anthony Lopes (s. 1990), ranskalais-portugalilainen jalkapallomaalivahti
António Pedro de Brito Lopes, Toni (s. 1978), portugalilainen jalkapalloilija
Arnaldo Edi Lopes da Silva (s. 1982), portugalilainen jalkapalloilija
Assis Lopes (s. 1934), brasilialainen katolinen piispa
Éderzito António Macedo Lopes (s. 1987), portugalilainen jalkapalloilija
Fernando Lopes-Graça (1906–1994), portugalilainen säveltäjä[1], kapellimestari ja musikologi
Fernão Lopes (n. 1380–1459), portugalilainen kronikoitsija
Carlos Lopes (s. 1947), portugalilainen kestävyysjuoksija ja olympiavoittaja
Gilberto Pereira Lopes (s. 1927), brasilialainen katolinen arkkipiispa
Joaquim Wladimir Lopes Dias (s. 1957), brasilialainen katolinen piispa
José Ubiratan Lopes (s. 1947), brasilialainen katolinen piispa
Kátia Lopes (s. 1973), brasilialainen lentopalloilija
Laura Lopes (s. 1978), brittiläinen taidegalleristi ja kuningatar Camillan tytär
Leila Lopes (s. 1986), angolalainen Miss Universum 2011
Lisa Lopes (1971–2002), yhdysvaltalainen rap-artisti
Marcel Gonçalves Costa Lopes, Gonçalves (s. 1966), brasilialainen jalkapalloilija
Marcos Lopes (s. 1995), portugalilainen jalkapalloilija
Maria do Couto Maia-Lopes (1890–2005), 114-vuotiaaksi elänyt portugalilainen
Miguel Lopes (s. 1986), portugalilainen jalkapalloilija
Oscar Lino Lopes Fernandes Braga (1931–2020), angolalainen roomalaiskatolinen piispa
Paulo José Lopes Figueiredo (s. 1972), angolalainen jalkapalloilija
Priscilla Lopes-Schliep (s. 1982), kanadalainen pika-aitajuoksija
Roberto Lopes Miranda, Roberto (s. 1944), brasilialainen jalkapalloilija
Valmiro Lopes Rocha, Valdo (s. 1981), espanjalainen jalkapalloilija
Wagner Lopes (s. 1969), brasilialais-japanilainen jalkapalloilija.
Lincoln Diaz-Balart

Lincoln Diaz-Balart
Lincoln Rafael Diaz-Balart (s. 13. elokuuta 1954) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Floridan 21. vaalipiiristä vuodesta 1993 vuoteen 2011.
Diaz-Balart syntyi Kuubassa poliitikko Rafael Diaz-Balartin poikana. Myös hänen veljensä Mario Diaz-Balart on toiminut Yhdysvalloissa kongressiedustajana.
Marileidy Paulino

| Mitalit | Mitalit | Mitalit |  |
| --- | --- | --- | --- |
|  Marileidy Paulino vuonna 2022. |  Marileidy Paulino vuonna 2022. |  Marileidy Paulino vuonna 2022. |  |
Maa:   Dominikaaninen tasavalta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | 400 m |  |
|  Hopeaa | Tokio 2020 | 400 m |  |
|  Hopeaa | Tokio 2020 | 4 × 400 m (seka) |  |
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 4 × 400 m (seka) |  |
|  Kultaa | Budapest 2023 | 400 m |  |
|  Hopeaa | Eugene 2022 | 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santiago 2023 | 200 m |  |
|  Kultaa | Santiago 2023 | 4 × 400 m (seka) |  |
|  Hopeaa | Santiago 2023 | 4 × 400 m |  |
|  Pronssia | Santiago 2023 | 4 × 100 m |  |
Marileidy Paulino (s. 25. lokakuuta 1996 Nizao) on dominikaanilainen pikajuoksija, olympiavoittaja ja maailmanmestari.
Paulino saavutti kaksi hopeamitalia Tokion olympialaisissa, kun hän oli toinen 400 metrin kilpailussa ajalla 49,20 ja 4 × 400 metrin sekajoukkuekilpailussa. Saman vuoden World Relays -kilpailuissa hän sai sekaviestissä pronssia. Dohan MM-kilpailuissa 2019 hän karsiutui 200 metrin välierissä. Eugenen MM-kilpailuissa 2022 hän voitti kultaa sekajoukkueiden 4 × 400 metrin viestissä. Hän juoksi toisen osuuden ja otti kiinni Yhdysvaltain Allyson Felixin ison etumatkan juosten lähes 1,7 sekuntia nopeamman osuusajan kuin Felix. 400 metrillä hän sai hopeaa ajalla 49,60. Hän voitti samana vuonna Ibero-Amerikan-mestaruuden 400 metrillä ja  4 × 100 metrin viestissä.
Paulino voitti 400 metrin maailmanmestaruuden Budapestissa 2023 Dominikaanisen tasavallan ennätysajalla 48,76. Saman vuoden Keski-Amerikan ja Karibian kisoissa hän saavutti kultaa 400 metrillä sekä hopeaa 4 × 400 metrin ja pronssia 4 × 100 metrin viesteissä. Santiagon Pan-Amerikan kisoissa hän sai kultaa 200 metrillä ajalla 22,74 ja 4 × 400 metrin sekaviestissä, hopeaa naisten 4 × 400 metrillä ja pronssia 4 × 100 metrin viestissä.
Paulino voitti Pariisin olympialaisissa 2024 kultaa 400 metrin juoksussa Pohjois- ja Keski-Amerikan sekä Karibian ennätysajalla 48,17, millä hän nousi kaikkien aikojen maailmantilastossa neljänneksi.
Paulino on voittanut Timanttiliigan 400 metrin kilpailun Lausannessa 2021 ja 2022, Pariisissa 2021, 2023 ja 2024, Dohassa 2022 ja 2023, Rabatissa ja Zürichissa 2022 sekä Xiamenissa, Suzhoussa, Oslossa, Chorzówissa ja Brysselissä 2024. Hänellä on Dominikaanisen tasavallan ennätys 200 metrillä, 400 metrillä ja 4 × 400 metrin viestissä.
Ennätykset

Kansalliset ennätykset on merkitty (NR).
100 m: 11,38 s
200 m: 22,36 s (NR)
400 m: 48,17 s (AR)
60 m (sisä): 7,45 s (NR)
200 m (sisä): 23,82 s (NR)
Michael Richards

Richards vuonna 1993.
Michael Richards (s. 24. heinäkuuta 1949 Culver City, Kalifornia, Yhdysvallat) on yhdysvaltalainen näyttelijä. Richards oli jo nuorena kiinnostunut näyttelemisestä. Hänestä tulikin näyttelijä, kunnes Vietnamin sodan aikana hänet lähetettiin Länsi-Saksaan. Länsi-Saksasta palattuaan hän jatkoi näyttelemistä. Hänen suuria esikuviaan olivat Jacques Tati ja Charlie Chaplin, jotka tunnettiin fyysisen komedian taitajina.
Vuonna 1989 hän esiintyi The Today Show'ssa ja hänen esityksensä vakuutti Jerry Seinfeldin. Seinfeld kysyi, josko Richardsilla olisi kiinnostusta Seinfeld-sarjaa kohtaan. Richards oli kiinnostunut, koska hän pääsi näyttelemään juuri sellaista roolia, missä tarvitsi käyttää fyysisen komiikan taitoja. Richards sai roolin sarjasta ja näytteli siinä Jerryn omituista naapuria, Cosmo Krameria. Hän sopi rooliinsa täydellisesti ja sai jopa kolme Emmy-palkintoa, enemmän kuin kukaan muu Seinfeldin näyttelijöistä.
Seinfeldin jälkeen hän tuotti ja näytteli The Michael Richards Show'ssa, mutta se ei odotuksista huolimatta menestynyt laisinkaan. Vain muutaman jakson jälkeen se lopetettiin, ja sen jälkeen Richards on esiintynyt vain harvoissa ohjelmissa ja elokuvissa. Richards on eronnut ja hänellä on avioliitostaan yksi lapsi.
17. marraskuuta 2006 Richards herjasi stand up -esityksensä aikana mustaa häirikköä yleisössä rasistisin sanoin, mistä nousi Yhdysvalloissa suuri häly. Hän pahoitteli tapahtunutta Late Show with David Lettermanissa muutaman päivän kuluttua. Richards on kertonut pitävänsä itseään uskonnoltaan juutalaisena vaikka ei olekaan muodollisesti kääntynyt juutalaiseksi eikä ole syntyperältään juutalainen.
Aiheesta muualla

Kuvia tai muita tiedostoja aiheesta Michael Richards Wikimedia Commonsissa
Martínez
Kuvitteellisia Martínezeja

Señor Martinez, piirroshahmo Panchito Pistolesin ratsu
| --- | --- |
: Tällä täsmennyssivulla luetellaan henkilöitä, joilla on sama sukunimi.
Liivinmaan kronikka

Liivinmaan kronikka voi viitata ainakin seuraaviin teoksiin:
Henrikin Liivinmaan kronikka
Balthasar Russowin Liivinmaan kronikka
Liivinmaan vanhempi riimikronikka
Liivinmaan nuorempi riimikronikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Liivinmaan kronikka”, voi hakea sivunnimihaulla, laajalla sivunnimihaulla tai tekstihaulla.
Liiviläisten ystävät

| Liiviläisten ystävät |
| --- | --- |
Perustettu:  1998
Toimiala:  liiviläinen kulttuuritoiminta
Kotipaikka:  Helsinki
Puheenjohtaja:  Tiit-Rein Viitso†
Varapuheenjohtaja:  Tapio Mäkeläinen (2013)
Infobox OKNimi-testi OK: 
Liiviläisten ystävät ry on liiviläisten ystävyysseura. Järjestö perustettiin vuonna 1998 Mazirbessä. Perustamiskokoukseen osallistui yhteensä 48 henkilöä, jotka olivat lähinnä suomalaisia, virolaisia ja latvialaisia, mutta myös muutama saksalainen ja norjalainen. Liiton jäsenet ovat lähinnä liivin kielen tutkijoita tai harrastajia. Järjestön tarkoituksena on edistää liiviläistä kulttuuria Latviassa ja ulkomailla. Järjestön puheenjohtajana on toiminut Tiit-Rein Viitso, joka oli Tarton yliopiston professori. Lisäksi järjestöllä on edustajat Latviassa ja Virossa.
Michael Roark

| Michael Roark> Henkilötiedot |
| --- | --- |
Koko nimi:  Michael Sean Roark
Syntynyt: 9. toukokuuta 1983 (ikä 41) Schaumburg, Illinois, Yhdysvallat
Ammatti:  näyttelijä
Näyttelijä
Aktiivisena:  2006–
Aiheesta muualla
www.michaelroarksite.com
IMDb 
Michael Sean Roark (s.9. toukokuuta 1983 Schaumburg, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa Delfiinitarina ja Magic Mike.
Aiheesta muualla

Michael Roark Internet Movie Databasessa. (englanniksi)
Mary Ann Cotton

Mary Ann Cotton, noin vuonna 1870
Mary Ann Cotton  syntyjään Robson, tunnettu myös nimillä Mary Ann Mowbray, Mary Ann Ward   ja Mary Ann Robinson (31. lokakuuta ? 1832 Low Moorsley – 24. maaliskuuta 1873 Durham Gaol) oli englantilainen sairaanhoitaja ja täysihoitolan pitäjä. Hänen epäillään olleen Britannian tuotteliain naispuolinen sarjamurhaaja, joka ennen kiinnijäämistään surmasi 21 henkilöä.
Monet Cottonin elämään liittyvät asiat, kuten syntymäpaivä, ovat huonosti dokumentoituja ja ne ovat  antaneet hänen kiinnijäämisensä jälkeen paljon tilaa spekulaatioille.
Elämänvaiheita

Cotton työskenteli sairaanhoitajana ja pukuompelijana vuoteen 1852, kunnes hän avioitui William Mowbrayn kanssa vuonna 1852. Neljä vuotta myöhemmin perhettä kohtasi onnettomuus, kun heidän viidestä lapsestaan neljä kuoli kuumetautiin. Surun murtama Mowbray otti tuolloin itselleen kalliin henkivakuutuksen. Vuonna 1860 Mowbray kuoli samoin kuin yksi lapsista. Cotton nosti tuolloin henkivakuutusrahat yhdessä äitinsä ja yhden lapsensa kanssa. Hän solmi nyt uuden avioliiton Geroge Wardin kanssa. Vain vuotta myöhemmin myös Ward oli kuollut ja Cotton sai jälleen henkivakuutusrahat.
Jäätyään leskeksi Cotton sai töitä leskimies James Robinsonin taloudenhoitajana. Muutama viikko Cottonin tulosta Robinsonin talouteen, yksi Robinsonin lapsista kuoli kuumetautiin, jonka oireilla oli yhteneväisyyttä arsenikkimyrkytyksen kanssa. Samana vuonna Cotton vieraili vanhan äitinsä luona joka kuoli yllättäen Cottonin vierailun jälkeen.
Äitinsä kuoltua Cotton meni vuonna 1867 naimisiin Robinsonin kanssa. Cotton muutti tyttärensä kanssa Robinsonille. Huhtikuussa 1867 Cottonin tytär ja kaksi Robinsonin lasta kuolivat. Cotton painosti nyt Robinsonia ottamaan henkivakuutuksen, joka ei kuitenkaan suostunut. Vuonna 1869 Robinson huomasi Cottonin varastavan häneltä rahaa ja hän joko käski Cottonin poistua taloudestaan tai eräiden tietojen mukaan poistui talosta itse peläten henkensä puolesta.
Cotton solmi jälleen uuden avioliiton vuonna 1870. Samana vuonna kuolivat myös Cottonin sisar ja nuorin lapsi. Cotton vaati uutta aviomiestään Fredrick Cottonia ottamaan henkivakuutuksen. Avioliitto solmittiin, vaikka Mary Ann oli yhä virallisesti naimisissa Robinsonin kanssa. Vuoden loppuun mennessä Fredrick Cotton ja kaksi lasta olivat kuolleet ja Mary Ann Cotton suorastaan kiirehti saamaan henkivakuutusrahat tililleen.
Pian Cotton solmi uuden suhteen Joseph Natrassin kanssa, mutta alkoi odottaa lasta John Quick-Manningille. Pian Natrass kuoli. Cotton peri hänen omaisuutensa. Cotton kertoili kaupungilla, että ei voi mennä naimisiin Quick-Manningin kanssa tämän 7-vuotiaan poikapuolen takia, mutta "hän ei ole kauan ongelma". Kun poika kuoli kiinnostui poliisi Cottonista.
Kuolleelle 7- vuotiaalle tehtiin kuolinsyytutkimus ja hänen vatsastaan löydettiin arsenikkijäämiä. Tämän jälkeen avattiin Natrassin ja kahden Cottonin lapsen haudat ja jokaisen ruumiista löydettiin arsenikkijäämiä.
Cotton pidätettiin ja ollessaan vankilassa hän synnytti 13. lapsensa, tyttären. Tytär oli ainoa lapsi, joka eli äitiään kauemmin. Oikeudenkäynti alkoi maaliskuussa 1873.Oikeus totesi Cottonin syylliseksi yhteen murhaan ja tuomitsi hänet kuolemaan.
Rikos ja rangaistus

Mary Ann Cotton teki rikoksensa älykkäästi. Arsenikkimyrkytyksen oireet muistuttavat paljon lavantautia, lisäksi viktoriaanisena aikana arsenikkimyrkytykset olivat yleisiä, sillä ainetta käytettiin väriaineiden ja tapettien valmistukseen. Myrkytysonnettomuuksia tapahtui, mutta 20 kuolemaa saman naisen taloudessa oli aivan liikaa.
Oikeudessa puolustus yritti vedota juuri tapeteista irronneeseen arsenikkipölyyn. Cotton surmasi 21 henkilöä, joista 11 oli hänen omia lapsiaan. Hänet todettiin syylliseksi vain 7-vuotiaan Charles Cottonin murhaan. Valamiehistö mietti tapausta tunnin. Hän totesi oikeudessa, että ei ole syyllinen mihinkään, vaan on ainoastaan harhaanjohdettu. Teloitus ei sujunut kuten olisi pitänyt, Cottonin kuolinkamppailu kesti arviolta kolme minuuttia. Cottonia pidetään Harold Shipmanin jälkeen Britannian pahimpana sarjamurhaajana.
Lisää aiheesta

http://www.chroniclelive.co.uk/whats-on/film-news/itv-drama-durham-serial-killer-9933360
Lone Star

Lone Star voi tarkoittaa ainakin seuraavia:
Kohtalon tähti (Lone Star),  Vincent Shermanin ohjaama elokuva vuodelta 1952
Lone Star, John Saylesin ohjaama elokuva vuodelta 1996
Lone Star, vuosina 1975–1978 toiminut walesilainen rockyhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lone Star”, voi hakea sivunnimihaulla, laajalla sivunnimihaulla tai tekstihaulla.
Michael Swango

Joseph Michael Swango (s. 21. lokakuuta 1954) on yhdysvaltalainen sarjamurhaaja ja entinen laillistettu lääkäri.
Nuoruus ja opiskeluaika

Swango syntyi Tacomassa, Washingtonissa, ja vietti lapsuutensa Quincyssä, Illinoisissa. Hän on Muriel ja John Virgil Swangon keskimmäinen lapsi. Swangon isä oli Yhdysvaltain armeijan upseeri ja palveli Vietnamin sodassa, hän kärsi myös alkoholismista. Hänen palattuaan Yhdysvaltoihin Vietnamista, hän sairastui masennukseen ja heille tuli lopulta avioero Michaelin äidistä. Michael oli avioeron jälkeen vain harvakseltaan tekemisissä isänsä kanssa, ja hänestä tuli läheisempi äitinsä kanssa.
Swango suoritti asepalveluksensa merijalkaväessä San Diegossa ja vapautui vuonna 1976.
Swango opiskeli Quincy Catholic Boys -lukiossa, ja opiskeluaikoinaan hän soitti klarinettia The Quincy Notre Dame -yhtyeessä. Valmistuttuaan hän pääsi Illinoisin yliopistoon lääketieteelliselle koulutuslinjalle. Opiskellessaan hän käyttäytyi jokseenkin epäasiallisesti, vaikka oli muuten hyvä oppilas. Opiskeluaikanaan Swango keskittyi mieluummin työskentelemään lääketieteellisenä avustajana ambulansseissa, ja hänen huomattiin osoittaneen erityistä kiinnostusta kuolemaan ja kuoleviin potilaisiin tuona aikana. Tuona aikana moni Swangon potilaista päätyi kuitenkin hengenvaaralliseen tilaan (todennäköisesti Swangon aiheuttaman tahallisen hoitovirheen vuoksi), ja ainakin viisi heistä kuoli.
Swango oli vähällä menettää opiskelupaikkansa lääketieteellisessä suhtauduttuaan välinpitämättömästi opiskeluunsa, ja hän myös jäi kiinni opintosuorituksiaan koskevista asiakirjaväärennöksistä. Useat samalla luokalla olleet opiskelijat ja hoitohenkilökunta epäilivät hänen alkaneen väärentää asiakirjojaan jo toisen opiskeluvuotensa aikana. Swango kuitenkin suoritti asianmukaisesti kurssit jotka oli asiakirjaväärennöksillä aikaisemmin kuitannut suoritetuiksi. Hän valmistui lääkäriksi vuoden luokkatovereitaan myöhemmin.
Tuomio

On arvioitu, että Swango olisi ollut osallisena ainakin kuuteenkymmeneen potilaansa tai kollegansa kuolemaan johtaneeseen myrkytykseen (yleensä arsenikilla, mutta myös muilla myrkyillä ja myös antamalla potilaille yliannoksia heille määrättyjä lääkkeitä), vaikka hän on itse myöntänyt aiheuttaneensa vain neljä kuolemaa. Swango tuomittiin vuonna 2000 kolmeen peräkkäiseen elinkautiseen vankeusrangaistukseen, ilman mahdollisuutta päästä ehdonalaiseen. Hän kärsii parhaillaan tuomiotaan ADX Florencen vankilassa Coloradossa.
Aiheesta muualla

Kuvia Michael Swangosta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Michael Swango
Käännös suomeksi
Metsäpäästäinen

| Metsäpäästäinen |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Päästäiset Soricidae
Alaheimo::  Varsinaiset päästäiset Soricinae
Suku::  Sorex
Laji::  araneus
Kaksiosainen nimi
 Sorex araneus  Linnaeus, 1758 
 Metsäpäästäisen levinneisyys
Katso myös
   Metsäpäästäinen Wikispeciesissä   Metsäpäästäinen Commonsissa 
Infobox OKNimi-testi OKIUCN-testi OK: 
Metsäpäästäinen (Sorex araneus) on pienikokoinen euraasialainen nisäkäslaji, Suomen nisäkkäistä metsämyyrän ohella runsaslukuisin.
Levinneisyys

Metsäpäästäinen esiintyy Pohjois- ja Itä-Euroopan alueilla ja Venäjällä Aasian puolella Baikaljärven seuduille asti ja Sisä-Aasian aroille. Suomessa se elää koko maan alueella, samoin muualla Fennoskandiassa. Välimeren maissa sitä tavataan pääasiassa vain Pyreneiden vuoristossa.
Tuntomerkit

Metsäpäästäisen ruumiin pituus on 5–8 senttimetriä ja hännän pituus 2,5–5,5 senttimetriä. Eläin painaa 5–14 grammaa.
Metsäpäästäinen muistuttaa ulkonäöltään hieman hiirtä. Sillä on pitkä ja terävä kuono, korvat ovat piilossa karvapeitteen sisällä ja silmät ovat pienet. Karva on tasainen, samettinen. Väriltään se on talvella selkäpuolelta ruskeanmusta, kesällä metsäpäästäiselle tunnusomaista on ”kolmiosainen” väritys: selkäpuoli harmaanruskea, kyljet kellertävät ja vatsa on vaalea. Häntä on noin puolet ruumiin pituudesta tai hieman pidempi, päältä tumma ja alta vaalea, hännän kärjen väriraja on epäselvä. Keväällä metsäpäästäisten kyljissä erottuvat tummempina laikkuina myös hajurauhaset, jotka antavat niille niiden tunnusomaisen voimakkaan tuoksun.
Elintavat

Metsäpäästäinen on sopeutunut erilaisiin ympäristöihin, kuten aukioille, metsiin, vesien partaalle ja tuntureille, missä se elää tiheissä kasvustoissa, kaivamissaan käytävissä ja koloissa. Liikkeiltään se on nopea, jopa hermostuneen oloinen. Talvet metsäpäästäinen viettää hereillä, se ei siis vaivu esimerkiksi talvihorrokseen. Suojana pakkasta vastaan metsäpäästäinen vaihtaa talviturkin, ja kesäaikana se kartuttaa etuselän yli ulottuvaa rasvakerrostaan.
Metsäpäästäinen on luonteeltaan erakko ja puolustaa yksilöllisiä reviirejä. Päästäiset partioivat reviiriensä rajoilla ja kahden päästäisyksilön kohdatessa saattaa seurata jopa tappelu. Aggressiivinen käytös alkaa jo poikasiässä eikä sukupuolten välillä ole eroja aggressiivisuudessa. Kahden metsäpäästäisyksilön laittaminen samaan terraarioon johtaa lähestulkoon poikkeuksetta toisen yksilön kuolemaan.
Ravinto

Metsäpäästäinen on hyönteissyöjä, joten se syö hyönteisiä sekä niiden toukkia ja kotiloita, etanoita, kastematoja ja jopa kuolleita selkärankaisia. Tarpeen tullen se syö kuitenkin myös kasviravintoa, kuten havupuiden siemeniä. Metsäpäästäisellä on vilkas aineenvaihdunta, joten se tarvitsee paljon ravintoa. Se saattaakin syödä jopa oman painonsa verran päivässä.
Lisääntyminen

Metsäpäästäiset saavuttavat sukukypsyyden usein vasta ensimmäisen talvensa jälkeen, ne siis talvehtivat immatuureina. Varsinainen lisääntymiskausi alkaa huhti-toukokuussa ja jatkuu pitkälle kesään. Metsäpäästäisnaaran kiima-aika kestää vain muutamia tunteja kolmen viikon välein kun munasolu irtoaa. Varsinaisia soidinmenoja päästäisillä ei ole. Naaraan ovuloidessa koiraat kerääntyvät sen luokse ja jahtaavat sitä kunnes naaras suostuu paritteluun. Paritteluhaluton naaras ajaa koiraat luotaan pois purren ja sirittäen kovalla äänellä. Paritelleen metsäpäästäisnaaran niskassa on usein kalju kohta siinä mihin koiraat ovat sitä purreet, ja tätä voidaan käyttää myös ikätuntomerkkinä. Naaras saattaa paritella useamman koiraan kanssa saman syklin aikana, ja poikueessa voikin olla useamman isän siittämiä poikasia.
Tiineys kestää noin kolme viikkoa ja kesässä poikueita tulee 2–3. Poikasia syntyy kerralla 2–10, ja ne jättävät pesän varhain. Elinikä metsäpäästäisellä on maksimissaan puolitoista vuotta.  Kesällä syntyvät nuoret päästäiset syrjäyttävät vanhat päästäiset reviireiltään ja huonommilla reviireillä vanhojen päästäisten on vaikea selvitä. Usein vanhojen yksilöiden hampaat ovat hyvin kuluneet ja niiden alkaa olla hankalaa saalistaa.
Kaikki päästäiset ovat Suomessa rauhoitettuja eläimiä.
Lone Pinen maanjäristys

| Lone Pinen maanjäristys 1872 |
| --- | --- |
 Maanjäristyksen uhrien hautamuistomerkki
Päivämäärä:  1872-3-2626. maaliskuuta 1872
Magnitudi:  7,8 (Mw)
Episentrumin sijainti:  36.7°N, 118.1°W
Maat, joihin vaikutukset ulottuivat:   Yhdysvallat
Henkilövahingot:  27 kuollutta
Lone Pinen maanjäristys 1872 oli yksi Kalifornian kirjoitetun historian suurimpia maanjäristyksiä. Järistyksen episentrumi oli Lone Pinen asutuskeskittymän lähellä Owens Valleyssä. Sen todellista voimakkuutta ei tunneta, mutta sen momenttimagnitudin arvioidaan olleen 7,8.
Maanjäristyksessä muodostui hautavajoama, joka myöhemmin täyttyi vedellä. Näin syntyi Diaz Lake -järvi. Useat geologit, jotka ovat tutkineet aluetta, uskovat samankaltaisten järistysten luoneen Owens Valleyn.